ประมูลจัดการขยะใหม่งบ 9 พันล้าน
ที่ศูนย์หนองแขมกับสายไหม-สัญญา 20 ปี-ใช้เทคนิคใหม่ลดกลิ่น,เมื่อวันที่ 16 ก.ย. นายชาตรี วัฒนเขจร ผอ.สำนักสิ่งแวดล้อม (สสล.) กทม. เปิดเผยว่า กทม.โดย สสล.ได้ดำเนินโครงการจ้างเหมาเอกชนกำจัดมูลฝอยจากสถานีขนถ่ายมูลฝอยระบบใหม่และนำไปกำจัดอย่างถูกสุขลักษณะ 2 โครงการคือที่ศูนย์กำจัดมูลฝอยหนองแขม และที่ศูนย์ฯสายไหม โครงการละ 4,745 ล้านบาท รวม 2 โครงการ 9,490 ล้านบาท โดยแต่ละแห่งจะรองรับขยะได้วันละไม่น้อยกว่า 1,000 ตันต่อวัน กำหนดสัญญาจ้างเป็นเวลา 20 ปี โดยเอกชนเป็นผู้จัดหาที่ดินและติดตั้งระบบเอง ปัจจุบัน สสล.อยู่ระหว่างประกาศร่างขอบเขตของงาน หรือร่างทีโออาร์ (TOR) คาดว่าจะได้ผู้รับจ้างภายในเดือน พ.ย.2562 จากนั้นผู้รับจ้างจะต้องก่อสร้างพร้อมติดตั้งเครื่องจักรและอุปกรณ์โรงงานกำจัดมูลฝอยให้แล้วเสร็จภายใน 720 วัน นับถัดจากวันที่ได้รับหนังสือแจ้งจากกองกำจัดมูลฝอย สสล.ให้เริ่มดำเนินการก่อสร้าง,นายชาตรีกล่าวอีกว่า โครงการดังกล่าวเอกชนจะต้องจัดหาเครื่องจักรและอุปกรณ์พร้อมติดตั้งที่สถานีขนถ่ายมูลฝอย (ระบบใหม่) มีอาคารสถานีขนถ่ายมูลฝอยซึ่งเป็นระบบปิด มีการติดตั้งเครื่องอัดมูลฝอย (Compactor) และตู้บรรทุกมูลฝอย (Container) ที่ใช้สำหรับขนถ่ายมูลฝอย มีระบบกำจัดอย่างถูกสุขลักษณะ ซึ่งใช้เทคโนโลยีการกำจัดมูลฝอยที่เหมาะสมไม่มีผลกระทบกับสิ่งแวดล้อม มีระบบบำบัดอากาศ พัดลมดูดกลิ่น เครื่องกำจัดกลิ่นซึ่งมีประสิทธิภาพกำจัดก๊าซไข่เน่าได้ไม่ต่ำกว่าร้อยละ 80 มีระบบรวบรวมและบำบัดน้ำเสีย ทั้งนี้ ในการขนส่งมูลฝอยไปกำจัดโดยรถบรรทุกขนส่งตู้บรรทุกมูลฝอยจะป้องกันมูลฝอยตกหล่นและน้ำเสียระหว่างการขนส่ง โดยไม่ส่งผลกระทบต่อประชาชนที่อาศัยอยู่ในบริเวณใกล้เคียงสถานีฯ และระหว่างทางขนส่งมูลฝอยไปกำจัด ลดปัญหากลิ่นเหม็น และขยะตกค้างภายในสถานีขนถ่าย.
นายชาตรี วัฒนเขจร ผอ.สำนักสิ่งแวดล้อม (สสล.) กทม. เปิดเผยว่า กทม.โดย สสล.ได้ดำเนินโครงการจ้างเหมาเอกชนกำจัดมูลฝอยจากสถานีขนถ่ายมูลฝอย
ชาตรี วัฒนเขจร,ประมูลจัดการขยะ,สถานีขนถ่ายมูลฝอย,การติดตั้งเครื่องอัดมูลฝอย,ตู้บรรทุกมูลฝอย,กำจัดขยะมูลฝอย,ร่างทีโออาร์,ข่าวทั่วไป